ఫోన్‌ కంటే చౌకగా స్మార్ట్‌ టీవీలు: హోమ్‌
నవతెలంగాణ, వాణిజ్య విభాగం
కన్సూమర్‌ ఎలక్ట్రానిక్స్‌ బ్రాండ్‌ 'హోమ్‌' తెలంగాణ, ఆంధ్రప్రదేశ్‌ మార్కెట్లోకి అడుగుపెట్టింది. శుక్రవారం హైదరాబాద్‌లో ఈ కంపెనీ చౌక ఎల్‌ఇడి టీవిలను తెలుగు రాష్ట్రాల మార్కెట్లోకి విడుదల చేసింది. ఈ సందర్బంగా హోమ్‌ మేనేజింగ్‌ డైరెక్టర్‌ రోహిల్‌ పుజార మీడియాతో మాట్లాడుతూ స్మార్ట్‌ఫోన్ల ధరలోనే అతి చౌకగా స్మార్ట్‌ ఎల్‌ఇడి టీవిలను అందుబాటులోకి తెచ్చామన్నారు. ఇప్పటి వరకు తాము గుజరాత్‌, మహారాష్ట్రలో అమ్మకాలు చేస్తున్నామన్నారు 32 అంగుళాల ఎల్‌ఇడి టివి ధర రూ.10,990గా, స్మార్ట్‌ ఎల్‌ఈడీ టీవీల ధరను రూ.13,490గా నిర్ణయించామన్నారు. ఇందులో 40, 48, 49, 55, 65 అంగుళాల టీవిలను అందుబాటులో ఉన్నాయన్నారు. 65 అంగుళాల 4కె హెచ్‌డి స్మార్ట్‌ టివి ధర రూ.64,990గా నిర్ణయించామన్నారు. ఏడాది పాటు రిప్లేస్‌మెంట్‌ అందిస్తున్నామన్నారు. ఈ ఉత్పత్తులను తొలుత మొబైల్‌ స్టోర్లలో, రెండో దశలో ఎలక్ట్రానిక్స్‌ స్టోర్లలో, మూడో దశలో పెద్ద స్టోర్లలో అందుబాటులోకి తేనున్నామన్నారు. 10% మార్కెట్‌ వాటా అంచనా వేస్తున్నామన్నారు.
మీ స్నేహితులకు రికమెండ్ చెయ్యండి